Uttarakhand

Mae Uttarakhand (Hindi: उत्तराखंड), a adnabyddid fel Uttaranchal o 2000 hyd 2006, yn dalaith yn India. Uttarakhand oedd y 27ain o daleithiau India i ddod i fodolaeth, ar 9 Tachwedd, 2000, wedi ei ffurfio o diriogaethau oedd cynt yn rhan o Uttar Pradesh. Mae'n ffinio â Tibet yn y gogledd a Nepal yn y dwyrain, a hefyd â thaleithiau Himachal Pradesh yn y gorllewin ac Uttar Pradesh yn y de.

Prifddinas y dalaith ar hyn o bryd yw Dehra Dun. Mae'r boblogaeth frodorol yn ei galw eu hunain yn Garhwali/Kumaoni, ac mae dros 90% ohonynt yn ddilynwyr Hindwaeth. Roedd y boblogaeth yn 8,479,562 yn 2001. Mae'r rhan ogleddol o'r dalaith yn rhan o'r Himalaya; y mynydd uchaf yw Nanda Devi (7816 m.).Yn Uttarakhand mae Afon Ganga ac Afon Yamuna yn tarddu, yn Gangotri a Yamunotri, sy'n gyrchfannau pererinion. Mae Haridwar hefyd yn gyrchfan boblogaidd. Ceir nifer o barciau cenedlaethol yma, yn cynnwys Parc Cenedlaethol Jim Corbett yn  Ramnagar, yr hynaf o barciau cenedlaethol India.

bawd|canol|270px|Lleoliad Uttarakhand yn India


Categori:Himalaya